Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Netanjahu korosti, että vapaalla maailmalla -
ovat ratkaisevat ajat edessään kamppailussa terrorismia vastaan.
Israel on päättänyt taistella EU:n tekemää päätöstä vastaan, -
jonka mukaan juutalaisasutuksissa valmistetut tuotteet on merkittävä.
Ranska ja Venäjä sopivat sotilaallisen yhteistyön vahvistamisesta Syyriassa.
Ilmaiskuja ISISin kohteisiin on kiihdytetty.
Pääministeri Netanjahu sanoi eilen Ranskan presidentti Hollandelle, -
että terrori on kansainvälinen ongelma, -
joka vaatii kansainvälisen ratkaisun.
Hän ilmaisi solidaarisuutta Ranskalle sen taistellessa terrorismia vastaan.
Hollande kiitti Netanjahua. He sopivat tapaavansa 10 päivän kuluttua -
Pariisissa järjestettävässä YK:n ilmastokokouksessa.
Pääministeri Netanjahu puhui -
Israelin ensimmäisen pääministerin Ben-Gurionin muistotilaisuudessa.
Hän korosti, että vapaalla maailmalla -
ovat ratkaisevat päivät edessään taistelussa terrorismia vastaan.
Netanjahu vaati, että kansainvälisen yhteisön on aika herätä -
ja nimetä terroriuhkien syy, jota hän sanoi ääri-islamiksi.
Nämä ovat kriittisiä päiviä vapaalle maailmalle, joka yrittää käsitellä -
turvallisuuteensa ja normeihinsa kohdistuvia vakavia uhkia.
Israel on erottamaton osa vapaata maailmaa.
Israel on monessa mielessä terrorisminvastaisen taistelun pioneeri.
Terrori tulvii maihin ja maanosiin.
Ääri-islamilainen barbarismi rikkoo rajoja -
niin maantieteellisesti kuin moraalisesti.
On elintärkeää, että tätä ilmiötä kutsutaan sen oikealla nimellä -
eikä piileksitä poliittisesti korrektien kaapujen takana.
Ääri-islam on se syy, josta nämä kauhut ponnistavat.
Pääministeri Netanjahu varoitti islamilaisista fanaatikoista, -
joiden tavoite on orjuuttaa ja kylvää tuhoa. Hän huomautti, -
että ne kaksi tahoa, jotka kantavat ääri-islamin lippua ja haluavat -
pakottaa barbaarisen ideologiansa vapaalle maailmalle, ovat ISIS ja Iran.
Islamilaisfanaatikot kylvävät kuolemaa kaikkialla, minne he kätensä laittavat.
Heidän näkökulmastaan -
me kaikki olemme orjuutettavia ja tuhottavia kohteita: -
lapset, vanhukset, miehet, naiset, siviilit ja sotilaat.
Näin toimii ISIS, joka johtaa sunni-islamilaista ekstremismiä.
Siten toimivat Iranin lähettiläät ja ne, -
jotka johtavat shiiaislamilaista ekstremismiä: -
Hizbollah, Hamas, Islamilainen jihad.
Sivistysmaailmalla on vain yksi vaihtoehto: käsitellä uhat, -
liittyä yhteen rintamaan ja iskeä ratkaiseva isku ääri-islamia vastaan.
Vain näin pystymme takaamaan sivilisaatiomme tulevaisuuden -
ja suojelemaan sitä hävitykseltä ja tuholta.
Palestiinalaisviranomaiset arvioivat, -
että noin 200 Länsirannan ja Gazan palestiinalaista -
taistelee parhaillaan ISISin riveissä.
Vuoden 2015 alusta lukien 17 palestiinalaisen ISIS-taistelijan -
kerrotaan kuolleen itsemurhaiskuissa, taisteluissa ja ilmaiskuissa -
Libyassa, Syyriassa ja Irakissa.
Valtaosa kuolleista palestiinalaisista oli kotoisin Gazasta, -
tosin kolme myös Hebronin alueelta.
Monet Länsirannan ja Gazan palestiinalaiset -
ovat lähteneet ISIS-taistelijoiksi opiskelujen verukkeella.
Palestiinalaishallinnon viimeaikaisten mielipidemittausten mukaan -
huomattavan moni palestiinalainen kuitenkin vastustaa ISISiä.
Israel on päättänyt ryhtyä taistelemaan EU:n päätöstä vastaan, -
jonka mukaan Länsirannan, Golanin ja Itä-Jerusalemin juutalaisasutuksissa -
valmistetut tuotteet on varustettava tuotemerkinnöillä.
Israel ryhtyy toimenpiteisiin niitä 16 EU-maata vastaan, -
joiden katsotaan ajaneen tuotemerkintäasiaa huhtikuussa 2015.
Nämä maat ovat Iso-Britannia, Ranska, Espanja, Tanska, Irlanti, -
Kroatia, Malta, Alankomaat, Ruotsi, Portugali, Slovenia, Italia, -
Luxemburg, Itävalta, Belgia ja Suomi.
Hallituslähteiden mukaan Netanjahu kirjoitti ennen päätöstä -
EU:n ulkopolitiikan johtaja Mogherinille ja varoitti tätä, -
että asia saattaa vahingoittaa EU:n ja juutalaisvaltion välisiä suhteita.
Monilla näistä maista, kuten Italialla ja Hollannilla, -
on hyvät suhteet Israeliin. Siten niihin kohdistuvat toimet -
eivät ole yhtä voimakkaita kuin toimet niitä maita vastaan, -
joilla on viileämmät välit Israeliin, kuten Irlannilla ja Ruotsilla.
Toimenpiteitä ovat mm. EU:n roolin uudelleenarviointi rauhanprosessissa,-
16 maan suurlähettiläiden kutsuminen viralliseen nuhteluun -
sekä suurlähettiläiden tapaamisten rajaaminen -
vain matalamman tason hallitustyöntekijöihin.
Näin heikennetään suurlähettiläiden vaikutusvaltaa.
Sitten Syyriaan.
Venäläishävittäjät jatkoivat iskujaan ISISin kohteisiin Syyriassa.
Venäjä kiihdytti ilmaiskujaan heti seuraavana päivänä, -
kun presidentti Putin oli sanonut Venäjän haluavan kostaa niille, -
jotka ovat vastuussa venäläiskoneen räjäyttämisestä Egyptin yllä.
Myös ranskalaishävittäjät ovat kiihdyttäneet iskujaan -
ISISin kohteisiin Syyrian Raqqassa sen jälkeen, kun ISIS ilmoitti -
olevansa vastuussa Pariisin iskuista, joissa kuoli yli 130 ihmistä.
Kreml kertoi tiistaina, -
että presidentit Putin ja Hollande olivat keskustelleet puhelimitse -
ja sopineet vahvistavansa sotilaallista yhteistyötä Syyriassa.
Hollanden on määrä vierailla Moskovassa ensi viikolla.
Ranskalais- ja venäläisjohtajien odotetaan keskustelevan -
ISISin vastaisesta taistelusta -
ja sotilaallisen yhteisrintaman perustamisesta.
Sitten Egyptiin. Egyptin matkailuministeri toivoo, -
että Venäjän ja Britannian lennot Egyptiin jatkuisivat lähiaikoina.
Britannian ja Venäjän Egyptin-lentojen keskeytys on ollut kova isku Egyptille,-
joka muutenkin kamppailee turisminsa kanssa.
Egyptin matkailunäkymät ovat nyt entistä synkemmät, -
kun myös Venäjä yhtyi lännen päätelmiin siitä, -
että pommi aiheutti lentokoneen tuhoutumisen.
Egypti ei ole vielä tehnyt omaa johtopäätöstään -
lentoturman aiheuttajasta.
Egypti toivoo, että tiukemmat turvatoimet -
mahdollistaisivat britti- ja venäläislentojen jatkumisen.
Ei vielä huomenna, mutta varmasti lähitulevaisuudessa -
kunhan turvallisuustoimista on sovittu, -
uskon, että Britannia ja Venäjä harkitsevat kantojaan -
ja lennot voivat taas jatkua.
Nimekkäät egyptiläisnäyttelijät johtivat eilen kulkuetta, -
jolla pyrittiin markkinoimaan Egyptin Sharm el-Sheikhin matkailua -
ja palauttamaan kohteen mainetta maailmalla.
Adel Emam, arabimaailman kuuluisin koomikko, vetosi arabeihin, -
jotta nämä täyttäisivät länsimaisten turistien jättämän matkailutyhjiön.
Olemme saaneet täällä mahtavan vastaanoton.
Vetoan arabeihin, joita viihdytämme taiteellamme ja komedioillamme: -
Tulkaa Sharm el-Sheikhiin ja ilahduttakaa meitä.
Otamme teidät lämmöllä vastaan.
Venäläiskone, jossa oli 224 pääosin venäläistä matkustajaa, -
tuhoutui 31.10. Eloonjääneitä ei ollut.
Ennen tätä tapausta venäläiset ja britit -
olivat suurimmat turistiryhmät Sharm el-Sheikhin lomakohteessa.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman